ସୂଚନା ଅନୁଯାୟୀ ନୁଆପାରା ତୁଳସୀରାମ ଗଣ୍ଡ ନିଜ ପରିବାର ସହିତ ରହୁଥିବା ବେଳେ ଘର ଠାରୁ ପ୍ରାୟ ୫୦ ମିଟର ଦୂରରେ ନୂତନ ଭାବେ ତିଆରି ହୋଇଥିବା ପ୍ରଧାନମନ୍ତ୍ରୀ ଆବାସ ଘରେ ନିଜ ମାଁ ପାଚୋ ଗଣ୍ଡ (୬୫) ଏବଂ ଝିଅ ତିଲିକା ଗଣ୍ଡ (୧୨) ରହୁଥିଲେ । ଗତକାଲି ରାତିରେ ସବୁଦିନ ଭଳି ଏକାଠି ଖାଇ ସମସ୍ତେ ନିଜ ନିଜ ବଖରାକୁ ଶୋଇବା ପାଇଁ ଯାଇଥିଲେ । ଜେଜେମାଁ ଓ ନାତୁଣୀ ମଧ୍ୟ ସେମାନେ ଦୁହେଁ ରହୁଥିବା ଉକ୍ତ ଆବାସ ଘରକୁ ଶୋଇବାକୁ ଯାଇଥିଲେ ।
ଖବର ପାଇ ପୁଲିସ ଘଟଣା ସ୍ଥଳରେ ପହଂଚି ମୃତ ଶରୀର ଜବତ କରିବା ସହିତ ସ୍ଥାନୀୟ ତହସିଲଦାରଙ୍କୁ ମଧ୍ୟ ଜଣାଇଥିଲେ । ଅତିରିକ୍ତ ତହସିଲଦାର ଜଗୁ ପୁଜାରୀ ଘଟଣାସ୍ଥଳରେ ପହଂଚି ପରିସ୍ଥିତିର ଅନୁଧ୍ୟାନ କରିବା ସହିତ ରେଡକ୍ରସ ପକ୍ଷରୁ ଜଣକ ପିଛା ୧୦ ହଜାର ଟଙ୍କା କରି ମୋଟ ୨୦ ହଜାର ଟଙ୍କା ପ୍ରଦାନ କରାଯାଇଥିଲା | ଏ ନେଇ ରାଇଘର ଥାନାରେ ପୃଥକ ପୃଥକ ଭବେ କେଶ୍ ନମ୍ବର ୭୦ /୨୧ ଓ ୭୧ /୨୧ ରେ ଦୁଇଗୋଟି ଅପମୃତ୍ୟୁ ମାମଲା ଋଜ୍ଜୁ ହେବା ସହ ପୁଲିସ ଶବ ବ୍ୟବଚ୍ଛେଦ ପରେ ପରିବାର ଲୋକଙ୍କୁ ହସ୍ତାନ୍ତର କରିଥିଲା । ରାଇଘର ଥାନା ଏ ଏସ ଆଈ ପ୍ରଦୀପ କୁମାର ବାଘ ଘଟଣାର ତଦନ୍ତ ଦାୟିତ୍ୱରେ ରହିଥିବା ଜଣାପଡିଛି ।
